དཀོར་སྲུང་ཕྲིན་བཅོལ་བསྡུས་པ་
འདོད་འབྱུང་ནོར་བུ་
བཞུགས༔
རཾ་ཡཾ་ཁཾ༔ ཨོཾ་ཨཱཿཧཱུྃ༔ རྩ་གསུམ་ཆོས་སྐྱོང་སྤྱི་དང་ཁྱད་པར་དུ༔
པདྨའི་བཀའ་ཉན་ཡིད་བཞིན་དབང་གི་རྒྱལ༔ འཁོར་བཅས་འདིར་གཤེགས་ཕྱི་ནང་གསང་མཆོད་འབུལ༔ བདག་གི་ཁང་ཁྱིམ་ནོར་རྫས་ཡོ་བྱད་དང༔ མཁོ་
བའི་ཉེར་སྤྱད་ཕྲ་མོ་ཡན་ཆོད་ནས༔སྐུ་གསུང་ཐུགས་རྟེན་སྒོ་ཟོག་རྟ་ལུག་སོགས༔ དུས་ཀུན་སྲུང་སྐྱོབ་གཡེལ་བ་མེད་པར་སྲུངས༔ བསྒྲུབ་ལ་བར་གཅོད་
མི་དང་མི་མིན་ཚོགས༔ ཕ་མཐར་བསྐྲད་ནས་བསྟན་འགྲོའི་དཔལ་ཡོན་སྤེལ༔ དགེ་འདུན་སྡེ་རྒྱས་ཐུགས་མཐུན་ཁྲིམས་གཙང་ཞིང༔གནས་འདིར་མི་འབྲལ་
འདུ་བའི་ཕྲིན་ལས་མཛོད༔ བློ་འདས་ཀ་དག་གཉུག་མའི་རང་ཞལ་སྟོན༔ རབ་
འབྱམས་ལས་ཀུན་ཐོགས་མེད་མྱུར་འགྲུབ་མཛོད༔ དེ་ལྟར་མཆོད་གསོལ་བགྱིས་པ་ཡིས༔ གང་བརྩམས་བསྟན་འགྲོའི་གསོས་སུ་སྨིན༔ རབ་འབྱམས་ལས་ཀུན་ཐོགས་མེད་འགྲུབ༔ འདི་འང་གཏེར་མིང་ནམ་སྤྲུལ་གྱིས། ཤར་མར་བྲིས་པ་མངྒ་ལཾ།